FI Euroopan unionin virallinen lehti C 346/7

Ilmoitus Kiinan kansantasavallasta peräisin olevien polkupyörien tuontia koskevan tukien vastaisen menettelyn vireillepanosta 27. huhtikuuta 2012 julkaistun ilmoituksen muuttamisesta ja menettelyn laajentamisesta koskemaan tällaisten polkupyörien tuontia Indonesiasta, Malesiasta, Sri Lankasta ja Tunisiasta

2012/C 346/07

Euroopan komissio, jäljempänä ’komissio’, pani 27. huhtikuuta 2012 vireille Kiinan kansantasavallasta peräisin olevien polkupyörien tuontia koskevan tukien vastaisen menettelyn (1), jäljempänä ’tukien vastaista menettelyä koskeva vireillepanoilmoitus’, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11. kesäkuuta 2009 annetun neuvoston asetuksen (EY) N:o 597/2009 (2) 10 artiklan mukaisesti, jäljempänä ’tukien vastainen tutkimus’.

Komissio julkaisi 26. syyskuuta 2012 polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009 (3) 13 artiklan mukaisesti Kiinan kansantasavallasta peräisin olevien polkupyörien tuonnissa neuvoston täytäntöönpanoasetuksella (EU) N:o 990/2011 käyttöön otettujen polkumyynnin vastaisten toimenpiteiden mahdollista kiertämistä polkupyörien tuonnilla Indonesiasta, Malesiasta, Sri Lankasta tai Tunisiasta, riippumatta siitä, onko niiden alkuperämaaksi ilmoitettu Indonesia, Malesia, Sri Lanka tai Tunisia, koskevan tutkimuksen vireillepanosta ja kyseisen tuonnin kirjaamisvelvoitteesta 25. syyskuuta 2012 annetun komission asetuksen (EU) N:o 875/2012 (4), jäljempänä ’polkumyyntiin liittyvä toimenpiteiden kiertämistä koskeva tutkimus’.

Koska edellä mainittu polkumyyntiin liittyvä toimenpiteiden kiertämistä koskeva tutkimus kattaa saman tuotteen kuin tukien vastainen tutkimus eli Kiinan kansantasavallasta peräisin olevien moottorittomien polkupyörien (myös kolmipyöräiset tavarankuljetuspolkupyörät, ei kuitenkaan yksipyöräiset) tuonnin, tukien vastaista menettelyä koskevan vireillepanoilmoituksen soveltamisalaa olisi muutettava viran puolesta, jotta siitä kävisi ilmi polkumyyntiin liittyvän toimenpiteiden kiertämistä koskevan tutkimuksen vireillepano. Tämä on tarpeen, jotta voitaisiin muun muassa tarvittaessa sisällyttää kyseisen Kiinan kansantasavallasta peräisin olevan tuotteen mahdollinen tuonti Indonesiasta, Malesiasta, Sri Lankasta tai Tunisiasta tukien vastaisen menettelyn syy-yhteyttä koskevaan analyysiin.

Lisätään tästä syystä seuraava kappale tukien vastaista menettelyä koskevan vireillepanoilmoituksen 5 kohdan toisen kappaleen jälkeen:

”Kiinan kansantasavallasta peräisin olevien polkupyörien tuonnissa neuvoston täytäntöönpanoasetuksella (EU) N:o 990/2011 käyttöön otettujen polkumyynnin vastaisten toimenpiteiden mahdollista kiertämistä polkupyörien tuonnilla Indonesiasta, Malesiasta, Sri Lankasta tai Tunisiasta, riippumatta siitä, onko niiden alkuperämaaksi ilmoitettu Indonesia, Malesia, Sri Lanka tai Tunisia, koskevan tutkimuksen vireillepanosta ja kyseisen tuonnin kirjaamisvelvoitteesta 25. syyskuuta 2012 annetun komission asetuksen (EU) N:o 875/2012 (5) julkaisemisen myötä tutkimuksessa voidaan myös määrittää, onko väitetty polkumyynnin vastaisia toimenpiteitä kiertävä tuonti Kiinan kansantasavallasta peräisin olevan, tutkimuksen kohteena olevan tuotteen väitettyä tuettua tuontia.

Muutetaan 5.6 kohta 5.7 kohdaksi ja muutetaan sen otsikko seuraavasti:

”5.7 Kirjallisia huomautuksia, kyselylomakkeiden palauttamista ja kirjeenvaihtoa koskevat ohjeet. ”

Lisätään uusi 5.6 kohta 5.5 ja 5.7 kohdan väliin seuraavasti:

”5.6 5 kohdan kolmannessa kappaleessa esitettyä kysymystä koskevia tietoja: Asianomaisten osapuolten, jotka haluavat toimittaa 5 kohdan kolmatta kappaletta koskevia tietoja, on tehtävä se 37 päivän kuluessa tämän ilmoituksen julkaisemisesta Euroopan unionin virallisessa lehdessä, ellei toisin mainita.”

(1) EUVL C 122, 27.4.2012, s. 9.

(2) EUVL L 188, 18.7.2009, s. 93.

(3) EUVL L 343, 22.12.2009, s. 51.

(4) EUVL L 258, 26.9.2012, s. 21.

(5) EUVL L 258, 26.9.2012, s. 21.”